CELEX: 32021R0166
Language: ro
Date: 2021-02-10 00:00:00
Title: Regulamentul de punere în aplicare (UE) 2021/166 al Comisiei din 10 februarie 2021 de modificare a Regulamentului de punere în aplicare (UE) 2015/1368 în ceea ce privește prelungirea programelor naționale în sectorul apicol

11.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 48/1
               
            
         REGULAMENTUL DE PUNERE ÎN APLICARE (UE) 2021/166 AL COMISIEI
         din 10 februarie 2021
         de modificare a Regulamentului de punere în aplicare (UE) 2015/1368 în ceea ce privește prelungirea programelor naționale în sectorul apicol
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 57 primul paragraf litera (c) și articolul 223 alineatul (3) primul paragraf litera (c),
         întrucât:
         
                     (1)
                  
                  
                     Regulamentul de punere în aplicare (UE) 2015/1368 al Comisiei (2) stabilește norme pentru notificarea, aprobarea și modificarea programelor apicole naționale.
                  
               
                     (2)
                  
                  
                     În conformitate cu Regulamentul (UE) 2020/2220 al Parlamentului European și al Consiliului (3), programele naționale întocmite pentru perioada 1 august 2019-31 iulie 2022 trebuie prelungite până la 31 decembrie 2022.
                  
               
                     (3)
                  
                  
                     Regulamentul (UE, Euratom) 2020/2093 al Consiliului (4) stabilește plafonul anual pentru Fondul european de garantare agricolă (FEGA). În cadrul acestui plafon, fondul respectiv va finanța contribuția Uniunii la programele apicole, în vigoare începând din 2021. Cuantumul total prevăzut în cadrul financiar multianual în ceea ce privește FEGA include o majorare de 60 de milioane EUR pe an pentru programele apicole.
                  
               
                     (4)
                  
                  
                     Statele membre trebuie să își modifice programele naționale pentru a ține seama de prelungirea termenului și de majorarea bugetului pentru sectorul apicol. Ele trebuie să notifice Comisiei, până la 15 martie 2021, programele modificate care necesită aprobare.
                  
               
                     (5)
                  
                  
                     Pentru a se asigura continuitatea plăților, plățile legate de măsurile puse în aplicare în perioada 1 august 2022-31 decembrie 2022 trebuie efectuate către beneficiari între 16 octombrie 2022 și 15 octombrie 2023.
                  
               
                     (6)
                  
                  
                     Prin urmare, Regulamentul de punere în aplicare (UE) 2015/1368 trebuie modificat în consecință.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) 2015/1368 se modifică după cum urmează:
            
                        1.
                     
                     
                        La articolul 3 se adaugă al doilea paragraf, după cum urmează:
                        „Statele membre notifică Comisiei, până la 15 martie 2021, modificarea programelor lor naționale în conformitate cu articolul 55 alineatul (1) al doilea paragraf din Regulamentul (UE) nr. 1308/2013. Această modificare trebuie să țină seama de majorarea contribuției Uniunii începând din 2021.”
                     
                  
                        2.
                     
                     
                        La articolul 5 alineatul (1) se adaugă al doilea paragraf, după cum urmează:
                        „Modificările aduse programelor apicole în conformitate cu articolul 3 al doilea paragraf se aprobă de către Comisie în temeiul articolului 57 primul paragraf litera (c) din Regulamentul (UE) nr. 1308/2013, până la 15 iunie 2021.”
                     
                  
                        3.
                     
                     
                        La articolul 7 se introduce al treilea paragraf, după cum urmează:
                        „Prin derogare de la al doilea paragraf, plățile aferente măsurilor puse în aplicare în perioada 1 august 2022-31 decembrie 2022 se efectuează între 16 octombrie 2022 și 15 octombrie 2023.”
                     
                  
         
            Articolul 2
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 februarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  Regulamentul de punere în aplicare (UE) 2015/1368 al Comisiei din 6 august 2015 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește ajutoarele din sectorul apicol (JO L 211, 8.8.2015, p. 9).
         
            (3)  Regulamentul (UE) 2020/2220 al Parlamentului European și al Consiliului din 23 decembrie 2020 de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022 și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Regulamentului (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022 (JO L 437, 28.12.2020, p. 1).
         
            (4)  Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433I, 22.12.2020, p. 11).